Sextus Appuleius (consul 29 a.C.n.)

Sextus Appuleius (natus anno 61 a.C.n., mortuus saeculo 1 a.C.n.) senator Romanus fuit.

Familia
Pater eius Sextus Appuleius, mater Octavia maior, soror Augusti e patre fuit. Frater eius minor Marcus Appuleius anno 20 a.C.n. consul ordinarius erat. Uxorem duxit Quinctiliam, sororem Publii Quinctilii Vari. Filius eorum Sextus Appuleius anno 14 eundem honorem consulis administrabat.

Cursus honorum
Sextus ipse Augur erat et anno 29 a.C.n. una cum Octaviano consulatum gessitCassius Dio 51,20,10. Deinde proconsul provinciam Hispaniam Citeriorem administravit et 25 Ianuarii 26 a.C.n. ex Hispania triumphavit. Anno 23/22 a.C.n. proconsul Asiae fuit et ibi ab incolis ut deus colebatur. Anno 12 a.C.n. una cum Gaio Cilnio Maecenate reum in iudicio defendebatCassius Dio 54,30,4. Anno 8 a.C.n. legatus Augusti pro praetore Illyrici erat et regiones ad Danubium sitas sub dicionem Romanorum redegitDer Neue Pauly, Stuttgardiae 1999, T. 1, c. 909-910.

 Notae 

Categoria:Nati 61 a.C.n.
Categoria:Senatores
Categoria:Legati Illyrici
Categoria:Proconsules Asiae
Categoria:Proconsules Hispaniae Citerioris
Categoria:Gens Appuleia
Categoria:Mortui saeculo 1 a.C.n.